În 654 a fost numit co-împărat de către tatăl său. La moartea acestuia, Constantin a trebuit să se confrunte cu rebelul Mezezius din Sicilia. Răscoala a fost potolită în 669, dar în est au reînceput luptele cu arabii. Califul Muawiyah I a trimis o armată sub conducerea fiului său, Yazid, împotriva Imperiului Bizantin. Yazid a ajuns până în Chalcedon și a cucerit importantul oraș Amorion. În 669, arabii au atacat Cartagina și Sicilia și au ocupat Cyzicus. În 672, arabii au atacat Constantinopolul pe mare. Profitând de situația imperiului, slavii au asediat orașul Thessaloniki, dar fără succes. Asediul Constantinopolului s-a terminat în 678, când grecii au folosit pentru prima dată focul grecesc (o substanță explozivă/inflamabilă). Aproape în același timp, arabii au fost înfrânți și în Lycia, bizantinii distrugând flota arabă la Syllaeum. Arabii au acceptat un tratat de pace pe 30 de ani, tratat favorabil imperiului bizantin.